OzLabs/hebrew-wiki-articles huggingface dataset:
מרכז שרובר לתרבות

בית הלבבות הקדושים ולשכונת אבו תור על דרך חברון|טקסט=מרכז שרובר בסמיכות לכנסיית בית הלבבות הקדושים ולשכונת אבו תור על דרך חברון|260x260 פיקסלים]]
מרכז שרובר לתרבות (מכונה לרוב "יס פלאנט") הוא בית קולנוע ומרכז תרבות הממוקם בכניסה לשכונת אבו תור בירושלים (רחוב נעמי פינת דרך חברון), בסמוך לטיילת גבריאל שרובר. המרכז הוקם על ידי קרן גבריאל שרובר בהשקעה של כ-200 מיליון שקלים, תוכנן על ידי משרד קיסלוב קיי אדריכלים ונפתח באוגוסט 2015. שטח המרכז 28,500 מ"ר, על פני 6 קומות.

המרכז כולל 16 אולמות, מהם 2 אולמות רב תכליתיים, 2 אולמות תיאטרון ו-12 אולמות קולנוע, בהם אחד בפורמט IMAX ואולמות 4DX. גם האולמות שאינם מוגדרים כאולמות קולנוע מותאמים להקרנת סרטים. בתי הקולנוע מופעלים על ידי פלאנט. בנוסף, כולל המרכז אולמות ושטחים פתוחים המיועדים למופעי תיאטרון, מוזיקה ומחול. לצדם פועלים גם מסעדות, בתי קפה ושטחי מסחר.

לאחר פתיחתו נערכו הפגנות של תושבים חרדים במחאה על פתיחתו בשבת.

==קישורים חיצוניים==

* 
* 	
* 

==הערות שוליים==

קטגוריה:ירושלים: בתי קולנוע
קטגוריה:ירושלים: מרכזי קניות
קטגוריה:דרך חברון
קטגוריה:אבו תור
קטגוריה:ירושלים: תיאטראות
קטגוריה:משפחת שרובר
נצומי הושי

נצומי הושי (ביפנית: 星奈津美; נולדה ב-21 באוגוסט 1990) היא שחיינית יפנית, היא אלופת העולם (קאזאן 2015) ובעלת מדליית ארד אולימפית (לונדון 2012) במשחה ל-200 מטר פרפר.

== ביוגרפיה ==
הושי נולדה בסאיטאמה. היא למדה מדעי הספורט באוניברסיטת ואסדה שבטוקיו.

===2008===
באולימפיאדת בייג'ינג (2008) סיימה הושי במקום עשירי במשחה ל-200 מטר פרפר בתוצאה של 2:07.93 דקות. בשלב המוקדמות היא קבעה תוצאה של 2:07.02 דקות ועלתה מהמקום השישי לשלב חצי הגמר.

===2009===
באליפות העולם שנערכה בשאנגחאי סין בשנת 2011 סיימה הושי במקום רביעי במשחה ל-200 מטר פרפר בשיא יפן חדש של 2:05.91 דקות, מאית השנייה איטי ממדליית ארד.

===2012===
====מדליית ארד אולימפית====
באולימפיאדת לונדון (2012) זכתה הושי במדליית ארד במשחה ל-200 מטר פרפר בתוצאה של 2:05.48 דקות, אחרי ליויאנג ג'יאו מסין שקבעה שיא אולימפי חדש של (2:04.06 דקות) ומיריה בלמונטה מספרד (2:05.25 דקות). נוסף לכך, היא סיימה במקום 23 במשחה ל-100 מטר פרפר בתוצאה של 59.06 שניות.

===2013===
באליפות העולם שנערכה בברצלונה ספרד בשנת 2013 סיימה הושי במקום רביעי במשחה ל-200 מטר פרפר בתוצאה של 2:06.09 דקות.

===2014===
באליפות הפאן פסיפיק בשחייה שנערכה בגולד קוסט אוסטרליה בשנת 2014 זכתה הושי במדליית כסף במשחה ל-200 מטר פרפר בתוצאה של 2:06.68 דקות, אחרי קמיל אדמס (2:06.61 דקות) ולפני קייטי מקלפלין (2:07.08 דקות), שתיהן מארצות הברית.

===2015===
====אלופת עולם====
באליפות העולם שנערכה בקאזאן רוסיה בשנת 2015 זכתה הושי במדליית זהב במשחה ל-200 מטר פרפר בתוצאה של 2:05.56 דקות, לפני קמיל אדמס (2:06.40 דקות) וג'אנג יופיי מסין (2:06.51 דקות). נוסף לכך, היא סיימה במקום 14 במשחה ל-100 מטר פרפר בתוצאה של 58.45 שניות.

== קישורים חיצוניים ==

קטגוריה:בוגרי אוניברסיטת ואסדה
קטגוריה:שחייניות פרפר
קטגוריה:אלופות עולם בשחייה
קטגוריה:שחייניות באולימפיאדת בייג'ינג (2008)
קטגוריה:שחייניות באולימפיאדת לונדון (2012)
קטגוריה:שחייניות אולימפיות יפניות
קטגוריה:זוכות מדליית ארד אולימפית מיפן
קטגוריה:זוכות מדליית ארד אולימפית: שחייה
קטגוריה:שחייניות יפניות באולימפיאדת ריו דה ז'ניירו (2016)
קטגוריה:יפניות שנולדו ב-1990
קטגוריה:יפנים שנולדו ב-1990
ספופן

ספופן (בספרדית: Zapopan), היא עיר ומועצה אזורית במדינת חליסקו במקסיקו. העיר היא חלק מהמטרופולין של גוודלחרה, בירת חליסקו. בספופן מתגוררים 1,243,756 תושבים (נכון ל-2010), מה שהופך אותה לעיר השנייה מבחינת גודל אוכלוסייתה בחלסיקו.

==מקור השם==
מקור השם ספופן הוא בשם המקום בשפת נאוואטל "צפופן". משמעות השם היא "מקום עצי הספוטה", שם כולל למספר מיני עצים הכלולים במשפחת הספוטיים.

==היסטוריה==
בין המאות ה-12 וה-14 היגרו לאזור קבוצות גדולות של ילידים משבטים שונים שעזבו מקומות דרומיים יותר בחיפוש אחר מקום חדש להתיישבות. בהדרגה נוצרה במקום עיר גדולה שהפכה למרכז אזורי, אולם בעקבות מלחמות עם מספר שבטים באזור היא ירדה מגדולתה ועד בואם של הספרדים במאה ה-16 היא ננטשה כמעט לחלוטין.

ב-1530 הקונקיסטאדור נוניו דה גוסמאן כבש את האזור, ובשנים שלאחר מכן הכפר ננטש לחלוטין. ב-1541 אנקומנדרו מקומי בשם פרנסיסקו דה בובדייה הביא כ-150 מהילידים תחת אחריותו ליישב מחדש את ספופן, שבהמשך היו מהפועלים שבנו את גוודלחרה הקרובה. כמו כן הובא לספופן פסל של מרים, אם ישו, שזכה לכינוי "גבירתנו של ספופן". בהמשך נבנתה בזיליקת גבירתנו של ספופן אשר נועדה להכיל את הפסל והיא הפכה לאתר לעלייה לרגל.

ספופן נותרה התיישבות קטנה יחסית עד המאה ה-19. ב-1824, לאחר קבלת העצמאות של מקסיקו והקמת מדינת חליסקו, הוענק לספופן מעמד רשמי של עיירה.

ב-8 בדצמבר 1991, לרגל חגיגות 450 השנים להיווסדה, ספופן קיבלה מעמד רשמי של עיר.

==כלכלה==
הכלכלה המקומית מסתמכת על תעשייה, גידול מקנה, וחקלאות, הכוללת בין היתר גידול תירס, דורה, עגבניות, חמצה ומנגו.

==חינוך==
בעיר נמצאים מספר מוסדות להשכלה גבוהה, בהם קמפוסים של האוניברסיטה האוטונומית של גוודלחרה ואוניברסיטת עמק אטמחק.

==ערים תאומות==
* 
* 
* 
* 
* 
* 

==קישורים חיצוניים==

* 
* 

==הערות שוליים==

קטגוריה:מקסיקו: ערים
קטגוריה:יישובים שהוקמו במאה ה-16
אושייצק

אושייצק (בפולנית: Osieck) היא עיירה במחוז אוטובוצק שבפרובינציית מזוביה בפולין, בה שכנה עד השואה קהילה יהודית.

==תולדות היישוב==
אושייצק נזכרת לראשונה בתעודות מן המאה ה-18 ככפר בבעלות אצילים פולנים. על פי אופייה הייתה יישוב חקלאי, אך מאחר שהתקיימו בה שווקים וירידים, היא שימשה גם מרכז מסחרי לסביבתה, וב-1826 קיבלה מעמד עירוני.

בשנת 1827 היו בה 159 בתים, וב-1860 185 בתים, רק ארבעה מהם בתי לבנים.

באמצע ספטמבר 1939 נכבשה העיירה בידי הגרמנים, אך הם לא ישבו בה דרך קבע, והשאירו את ניהולה בידי הרשות המקומית הפולנית.

==יהודי אושייצק==
תחילת היישוב היהודי בעיירה היא בראשית המאה ה-19. בשנים 1862 עד 1873 אסרו שלטונות רוסיה על ישיבת יהודים בעיירה בשל קרבתה לגבול, ומסיבה זו התפתחה הקהילה רק לקראת סוף המאה ה-19. רוב יהודי העיירה התפרנסו ממסחר בתוצרת חקלאית וממלאכה, ובימי מלחמת העולם הראשונה עסקו גם בייצור ביתי של מצרכים בסיסיים.

בראשית המאה ה-20 נבנה בעיירה בית מדרש מעץ, ובשנים 1908 עד 1919 כיהן במקום הרב עזריאל חיים זמלינג. בשנת 1913 אירעו מספר פרעות ביהודי העיירה, ובהן נהרג יהודי אחד. בתום מלחמת העולם הראשונה עברו דרך העיירה חיילים מהצבא הכחול, שפרעו גם הם ביהודים. בשנות העשרים והשלושים התקיימה בעיירה פעילות ציונית, ובשנת 1923 נוסד בה סניף של אגודת ישראל. כרב הקהילה האחרון שימש הרב י"מ זוסמן.

יהודי העיירה סבלו מגל האנטישמיות הפולני בשנות השלושים, במהלכו נערכה הסתה נגד יהודי העיירה, ויודו מדי פעם אבנים לעבר בית המדרש בעיירה ולעבר בתי היהודים בה.

בין מלחמות העולם נמנו בעיירה 324 יהודים. במהלך הכיבוש הגרמני במלחמת העולם השנייה עזבו היהודים את העיירה לריכוזים יהודיים גדולים יותר בסביבתה, ומשם נשלחו רובם למחנה ההשמדה טרבלינקה בסתיו 1942.

==קישורים חיצוניים==

* [https://web.archive.org/web/20180513201600/http://moreshet.pl/he/node/963 אושייצק] באתר מרכז מורשת יהדות פולין
* 
* 

קטגוריה:מזוביה: יישובים
קטגוריה:שואת יהודי פולין: קהילות
קטגוריה:מזוביה: עיירות יהודיות
עומר רשף

עומר רשף (נולד ב-8 ביולי 1997) הוא שחמטאי ישראלי בדרגת אמן בינלאומי. סגן אלוף ישראל בשחמט לשנת 2016.

נכון לדצמבר 2022, רשף מדורג במקום ה-20 בישראל לפי מד כושר.

==ביוגרפיה==

עומר רשף למד בתיכון אהל שם. בדצמבר 2013 ייצג את ישראל באליפות העולם בשחמט לבנים עד גיל 16 שנערכה באל-עין, באבו דאבי, כחלק ממשלחת ישראלית מצומצמת של שחקני נוער מצטיינים (שכללה, בנוסף אליו, בין היתר גם את אלון מינדלין ומיכל להב), שעשתה היסטוריה: בפעם ראשונה ישראל יוצגה בתחרות שחמט במדינה ערבית.

===סגן אלוף ישראל=== 
באליפות ישראל, שנערכה בטבריה בשנת 2016 זכה בסגנות, אחרי תמיר נבאתי ממועדון נס ציונה ולפני אביטל בורוחובסקי ממועדון כפר סבא. הוא צבר 6 נקודות מ-9 אפשריות והפגין ביצוע תחרותי של מד כושר 2591. הישגו נחשב להפתעה משום שבתחילת התחרות היה מדורג במקום ה-14, בהתאם למד כושרו (2435).

רשף הוא בכיר שחקני מועדון השחמט של קריית אונו ונכון לשנת 2018 משחק בשורותיו בליגה הלאומית, בלוח הראשון. בשנת 2018 הוא זכה בתחרות לשח מהיר שנערך בעיר (אלכסנדר בגרטיוני זכה במקום השני). אביו, ניר, הוא מנהל המועדון.

לומד לתואר ראשון באוניברסיטת טקסס באוסטין. רווק.

== הישגים בולטים ==
* 2005 - זכה באליפות ישראל עד גיל 8, לאחר שצבר 6 נקודות מ-6 אפשריות.
* 2007 - זכה בסגנות אליפות ישראל עד גיל 10, לאחר שצבר 6 נקודות מ-9 אפשריות.
* 2009 - זכה בסגנות אליפות ישראל עד גיל 13, שנערכה באשדוד, לאחר שצבר 6 נקודות מ-7 אפשריות.
* 2010 - בגיל 13 השתתף בגמר אליפות ישראל, שנערכה בחיפה.
* 2011 - זכה בסגנות אליפות ישראל עד גיל 14, שנערכה בפתח תקווה, לאחר שצבר 7 נקודות מ-9 אפשריות.
* 2012 - זכה בסגנות אליפות ישראל עד גיל 16, שנערכה בפתח תקווה, לאחר שצבר 7 נקודות מ-9 אפשריות.
* 2013 - סיים במקום שני בתחרות IM2 במסגרת משחקי המכביה, שנערכה בירושלים, לאחר שצבר 5.5 נקודות מ-9 אפשריות.
* 2014 - זכה בסגנות אליפות ישראל עד גיל 18, שנערכה באלקנה, לאחר שצבר 7 נקודות מ-9 אפשריות.
* 2015 - זכה בשנית בסגנות אליפות ישראל עד גיל 18.
* 2015 - היה שותף לזכייתה של ישראל בסגנות אליפות אירופה עד גיל 18 לקבוצות שנערכה בפולין. רשף צבר בלוח הרביעי 4 נקודות מ-7 אפשריות.
* 2016 - זכה בסגנות באליפות ישראל, שהתקיימה בטבריה, כשצבר 6 נקודות מ-9 אפשריות והפגין ביצוע תחרותי של מד כושר 2591. הישגו נחשב להפתעה משום שבתחילת התחרות היה מדורג במקום ה-14, בהתאם למד כושרו (2435).
* 2017 - היה ממצטייני הליגה הארצית, לאחר שצבר 4 נקודות מ-5 אפשריות בלוח הראשון.
* 2017 - סיים במקום שלישי באליפות ישראל עד גיל 20, כשצבר 4.5 מ-7 אפשריות.

==מבחר תחרויות בהן השתתף==
* המכביה ה-19 ב-2013
* אליפות ישראל בשחמט 2014
* אליפות אירופה בשחמט 2015
* אליפות ישראל בשחמט 2016

==קישורים חיצוניים==

==הערות שוליים==

קטגוריה:אמנים בין-לאומיים ישראלים
קטגוריה:רמת גן: אישים
קטגוריה:בוגרי בית הספר אהל שם
קטגוריה:בוגרי אוניברסיטת טקסס באוסטין
קטגוריה:ישראלים שנולדו ב-1997
מרקו קוך

מרקו קוך (בגרמנית: Marco Koch; נולד ב-9 ביולי 1990) הוא שחיין גרמני, הוא אלוף העולם (קאזאן 2015), אלוף העולם לבריכת 25 מטר (וינדזור 2016), אלוף אירופה (ברלין 2014) ושיאן עולם במשחה ל-200 מטר חזה (בריכת 25 מטר) וכן אלוף העולם לבריכת 25 מטר (וינדזור 2016) במשחה ל-100 מטר חזה.

== ביוגרפיה ==
קוך נולד בדרמשטט.

===2012===
באליפות אירופה שנערכה בדברצן הונגריה בשנת 2012 זכה קוך במדליית כסף במשחה ל-200 מטר חזה בתוצאה של 2:09.26 דקות, אחרי דניאל גיורטה מהונגריה (2:08.60 דקות) ולפני פנגיוטיס סמילידיס מיוון (2:09.72 דקות). נוסף לכך, הוא סיים במקם רביעי במשחה ל-100 מטר חזה בתוצאה של 1:00.99 דקות.

===2013===
====סגן אלוף עולם====
באליפות העולם שנערכה בברצלונה, ספרד בשנת 2013 זכה קוך במדליית כסף במשחה ל-200 מטר חזה בתוצאה של 2:08.54 דקות, אחרי דניאל גיורטה שקבע שיא אליפות ושיא אירופה חדש של 2:07.23 דקות ולפני מטי מטסון מפינלנד (2:08.95 דקות).

===2014===
====אלוף אירופה====
באליפות אירופה שנערכה בברלין גרמניה בשנת 2014 זכה קוך במדליית זהב במשחה ל-200 מטר חזה בשיא אליפות חדש של 2:07.47 דקות, לפני רוס מורדוך מבריטניה (2:07.77 דקות) וגיאדריוס טיטניס מליטא (2:08.93 דקות).

====סגן אלוף עולם (בריכת 25 מטר)====
באליפות העולם (בריכת 25 מטר) שנערכה בדוחא קטר בדצמבר אותה שנה זכה קוך במדליית כסף במשחה ל-200 מטר חזה בתוצאה של 2:01.91 דקות, אחרי דניאל גיורטה (2:01.49 דקות) ולפני קיריל פריגודה מרוסיה (2:02.38 דקות).

===2015===
====אלוף עולם====
באליפות העולם שנערכה בקאזאן, רוסיה בשנת 2015 זכה קוך במדליית זהב במשחה ל-200 מטר חזה בתוצאה של 2:07.76 דקות, לפני קווין קורדס מארצות הברית (2:08.05 דקות) ודניאל גיורטה (2:08.10 דקות).

באליפות אירופה (בריכת 25 מטר) שנערכה במכון וינגייט, נתניה בדצמבר אותה שנה זכה קוך בשתי מדליות זהב, במשחה ל-100 מטר חזה בתוצאה של 56.78 שניות, לפני אדם פיטי מבריטניה (56.96 שניות) וגיאדריוס טיטניס (57.02 שניות) ובמשחה ל-200 מטר חזה בשיא אליפות חדש של 2:00.53 דקות, לפני דניאל גיורטה (2:01.99 דקות) ואנדרו ויליס מבריטניה (2:02.76 דקות).

===2016===
באולימפיאדת ריו דה ז'ניירו (2016) סיים קוך פעמיים במקום שביעי במשחה ל-200 מטר חזה בתוצאה של 2:08.00 דקות ובמשחה שליחים 4x100 מטר מעורב בתוצאה של 3:33.50 דקות, את סגנון החזה הוא שחה ב"זינוק שליחים" בתוצאה של 59.63 שניות.

====שיאן עולם (בריכת 25 מטר)====
בתחרות שנערכה בבריכת 25 מטר בברלין בנובמבר 2016 קבע קוך במשחה ל-200 מטר חזה שיא עולם חדש של 2:00.44 דקות, שיפור לשיא העולם בן השנתיים של דניאל גיורטה (2:00.48 דקות).

== שיאים אישיים ==
===בריכה אולימפית===
* 400 מטר חופשי: 3:52.19 דקות (2016)
* 50 מטר חזה: 27.91 שניות (2009)
* 100 מטר חזה: 59.80 שניות (2009)
* 200 מטר חזה: 2:07.47 דקות (2014), שיא גרמניה

===בריכת 25 מטר===
* 50 מטר גב: 24.93 שניות (2016)
* 50 מטר חזה: 26.52 שניות (2014)
* 100 מטר חזה: 56.75 שניות (2016), שיא גרמניה
* 200 מטר חזה: 2:00.44 דקות (2016), שיא עולם בעבר
* 400 מטר מעורב אישי: 4:01.87 דקות (2015), שיא גרמניה

== ראו גם ==

*התפתחות שיא העולם במשחה ל-200 מטר חזה (ויקיפדיה האנגלית)

== קישורים חיצוניים ==

קטגוריה:שחייני חזה
קטגוריה:אלופי עולם בשחייה
קטגוריה:שחיינים אולימפיים גרמנים
קטגוריה:גרמנים שנולדו ב-1990
שלום בדורנו

[[נוויל צ'מברלין מראה את ההכרזה האנגלו-גרמנית לקהל ב-30 בספטמבר 1938]]
צ'מברלין מקריא את עיקרי ההסכם בשובו לבריטניה
"שלום בדורנו" או "שלום בזמננו" (באנגלית: Peace for Our Time) הוא כינוי לנאום שנישא ב-30 בספטמבר 1938 על ידי ראש הממשלה הבריטי, נוויל צ'מברלין, על אודות הסכם מינכן, ובו הכריז כי הביא "שלום בדורנו". כינוי זה של הנאום הוא אזכור של מילותיו של בנג'מין דיזראלי, אשר בשובו מקונגרס ברלין בשנת 1878 אמר: "שבתי מגרמניה עם שלום לדורנו" (באנגלית: I have returned from Germany with peace for our time). הנאום ידוע לשמצה משום שבדיעבד הוא נתפס כנאיבי, שכן פחות משנה לאחר ההסכם, בעקבות מעשי התוקפנות של קנצלר גרמניה, אדולף היטלר והפלישה לפולין, הכריזה בריטניה מלחמה על גרמניה והחלה מלחמת העולם השנייה, וכעבור כמה חודשים התפטר צ'מברלין מתפקידו.

==הנאומים==
צ'מברלין נחת בבריטניה ב-30 בספטמבר 1938 ונאם לקהל שהתגודד לקבל את פניו:

מאוחר יותר הוא עמד מחוץ למעון ראש הממשלה בדאונינג 10, קרא שוב מן ההסכם וסיכם:

קטגוריה:נאומים
קטגוריה:מילים וביטויים באנגלית
קטגוריה:בין שתי מלחמות העולם
קטגוריה:הממלכה המאוחדת: היסטוריה
קטגוריה:1938 בממלכה המאוחדת
קטגוריה:נוויל צ'מברלין
חליפת הסוואה

צלף של חיל ההנדסה הקרבית של צה"ל עם חליפת הסוואה לשטח קוצי יבש]]
חליפת הסוואה (נקראת באנגלית Ghillie suit, חליפת גילי) היא ביגוד שנלבש מעל מדי הקרב לשם הסוואה צבאית ונועדה להטמיע את החייל בשטח האויב. לרוב חליפת ההסוואה מורכבת מסרבל בצבעים התואמים את צבעי השטח, עם דוגמה מנומרת כדי לשבור צורה. לעיתים, מצרפים לחליפת ההסוואה ענפים, זרדים ועלים על מנת להסוותם כשיח, במיוחד בשטח סבוך או מיוער.

רוב הצלפים משתמשים בחליפות הסוואה. כאשר צלף נשלח למשימה בשטח מדברי הוא יבחר לרוב בחליפת הסוואה בצבע חום בהיר צהבהב. אם הצלף נשלח למשימה בשטח מושלג, לרוב יבחר בחליפת הסוואה בצבע לבן, ולעיתים חליפת הסוואה בצבע תכלת עדין. אם הצלף נשלח למשימה בשטח סבוך או מיוער, הוא יבחר בחליפת הסוואה בצבעי ירוק וחום עם דוגמה מנומרת, ולעיתים אף יצרף לחליפה זרדים ועלים על מנת להסוותו לשיח. עוזר הצלף, המאתר (תצפיתן או מדווח) לובש חליפת הסוואה כדי להיטמע בשטח.

<gallery widths=200 heights=150>
קובץ:British and French Snipers During Ex Boars Head.jpg|צלפים עם חליפות הסוואה המותאמות לשטח מיוער
קובץ:Flickr - Israel Defense Forces - Combat Engineer in the Field.jpg|לוחמי חיל ההנדסה הקרבית עם חליפות הסוואה לשטח יבש המכוסה בקוצים
קובץ:Flickr - DVIDSHUB - US, Japan shooters master camouflage, stealth (Image 4 of 7).jpg|צלף עם חליפת הסוואה המותאמת לשטח מיוער
</gallery>

== ראו גם ==
* הסוואה
* צליפה
* רשת הסוואה
==קישורים חיצוניים==

* 

קטגוריה:הסוואה
קטגוריה:אמצעי לחימה
מארי הארף

מארי הארף
מארי אליזבת הארף (באנגלית: Marie Elizabeth Harf; נולדה ב-15 ביוני 1981) היא דוברת ממשל אמריקאית, שכיהנה כיועצת תקשורת אסטרטגית למזכיר המדינה ג'ון קרי בשנים 2015–2017. היא הובילה את תחום האסטרטגיה התקשורתית במשא ומתן על תוכנית הגרעין האיראנית. קודם לכן שירתה כסגנית דוברת מחלקת המדינה וכן כדוברת בפועל.

==ביוגרפיה==
הארף נולדה בשיקגו, אילינוי. היא גדלה בגרנוויל, עיירה במרכז אוהיו השוכנת מזרחית לקולומבוס, וסיימה את לימודיה התיכוניים בשנת 1999. לאחר מכן סיימה תואר ראשון במדע המדינה באוניברסיטת אינדיאנה בבלומינגטון, ובהמשך תואר שני ביחסי חוץ באוניברסיטת וירג'יניה, עם תזה העוסקת ביציבות המשטר בערב הסעודית. היא החלה את הקריירה המקצועית שלה במנהלת המודיעין שב-CIA, כאנליסטית העוסקת במזרח התיכון. בהמשך קודמה לדוברת התקשורת של הארגון.

במהלך מסע הבחירות לנשיאות של ברק אובמה ב-2012, ניהלה הארף את אסטרטגיית התקשורת של מצע הביטחון הלאומי בקמפיין, ושירתה גם כדוברת שלו. ביוני 2013 מונתה לסגנית דוברת מחלקת המדינה, שם שירתה תחת ג'ן סאקי.

מיוני 2015 עד ינואר 2017 החלה לשמש כיועצת בכירה לאסטרטגיה תקשורתית עבור מזכיר המדינה ג'ון קרי, ולקחה חלק מרכזי בשיחות שהובילו להסכם המעצמות על תוכנית הגרעין האיראנית.

בינואר 2017 הצטרפה כפרשנית בערוץ פוקס ניוז.

מארי נישאה לג'וש לוקאס באפריל 2012.

==קישורים חיצוניים==

* ענת סרגוסטי, [http://www.onlife.co.il/%D7%A2%D7%91%D7%95%D7%93%D7%94/%D7%97%D7%91%D7%A8%D7%94/80516/%D7%9E%D7%90%D7%A8%D7%99-%D7%94%D7%90%D7%A8%D7%A3-%D7%94%D7%A4%D7%A0%D7%99%D7%9D-%D7%A9%D7%9C-%D7%9E%D7%A9%D7%A8%D7%93-%D7%94%D7%94%D7%97%D7%95%D7%A5-%D7%94%D7%90%D7%9E%D7%A8%D7%99%D7%A7%D7%A0%D7%99 מארי הארף: הפנים של משרד החוץ האמריקני], באתר Onlife

==הערות שוליים==

קטגוריה:אנשי ה-CIA
קטגוריה:נשות ה-CIA
קטגוריה:סגל הבית הלבן
קטגוריה:סגל מחלקת המדינה של ארצות הברית
קטגוריה:נשיאות ברק אובמה: אישים
קטגוריה:דוברים אמריקאים
קטגוריה:פרשנים אמריקאים
קטגוריה:בוגרות אוניברסיטת אינדיאנה בבלומינגטון
קטגוריה:בוגרי אוניברסיטת אינדיאנה בבלומינגטון
קטגוריה:בוגרות אוניברסיטת וירג'יניה
קטגוריה:בוגרי אוניברסיטת וירג'יניה
קטגוריה:עיתונאיות אמריקאיות
קטגוריה:עיתונאים אמריקאים
קטגוריה:אמריקאיות שנולדו ב-1981
קטגוריה:אמריקאים שנולדו ב-1981
ראיין זינקי

ראיין קית' זינקי (באנגלית: Ryan Keith Zinke; נולד ב-1 בנובמבר 1961) הוא פוליטיקאי אמריקאי חבר המפלגה הרפובליקנית המכהן כנציג מונטנה בבית הנבחרים של ארצות הברית מאז 2023, זאת לאחר שכיהן כמזכיר הפנים של ארצות הברית בממשלו של הנשיא דונלד טראמפ וקודם לכן כיהן כנציג מונטנה בבית הנבחרים של ארצות הברית בין השנים 2015 ועד 2017.

==ביוגרפיה==
זינקי נולד בבוזמן שבמונטנה, דור חמישי למתיישבים במדינה. הוא היה ספורטאי מצטיין בתיכון וזכה עם קבוצת בית הספר באליפות המדינה. זכה למלגת הצטיינות ללימודים באוניברסיטת אורגון ושיחק בנבחרת הפוטבול של המוסד. ב-1984 סיים תואר ראשון בגאולוגיה. ב-1991 סיים תואר שני במנהל עסקים מהאוניברסיטה הלאומית בסן דייגו שבקליפורניה וב-2003 תואר שני מאוניברסיטת סן דייגו.

לאחר לימודי התואר הראשון התגייס ב-1985 לצי ארצות הברית. הוא השלים קורס קצינים והתנדב ליחידת אריות הים, יחידת הקומנדו המובחרת של הצי. תחילה שירת בצוות 1 וב-1990 נבחר לצוות 6, צוות העילית של היחידה המתמחה בלוחמה בטרור. הוא שירת כמפקד צוות, מפקד כוח מיוחד וקצין מבצעים. במלחמת עיראק שימש מפקד בפועל של כוח משימה משולב והוביל אלפי מבצעים מיוחדים. ב-2006 עוטר בשתי מדליות כוכב הארד על פועלו בלחימה. הוא שירת כקצין מבצעים מיוחדים באירופה והוביל כוח משימה משותף במבצעים מיוחדים בבוסניה והרצגובינה, קרואטיה וקוסובו. תפקידו האחרון בשירות היה הקמת מרכז אימונים והדרכה ללוחמה מיוחדת של הצי. הוא השתחרר בדרגת קומנדר ב-2008.

לאחר שחרורו נבחר לסנאט מדינת מונטנה, בו כיהן מ-2009 עד 2012. ב-2012 התמודד ללא הצלחה בבחירות המקדימות של המפלגה הרפובליקנית למשרת סגן מושל מונטנה. ב-2014 התמודד על המושב המתפנה של מונטנה בבית הנבחרים של ארצות הברית, בעקבות התמודדותו של חבר הקונגרס המכהן סטיב דיינס לסנאט של ארצות הברית. זינקי נבחר ברוב של מעל 55% והושבע לתפקיד בינואר 2015. בבחירות בנובמבר 2016 נבחר לתקופת כהונה נוספת. כיהן כחבר ועדת שירותי הביטחון ובוועדה למשאבים טבעיים.

לאחר ניצחונו של דונלד טראמפ בבחירות לנשיאות ארצות הברית ב-2016 הוא בחר בזינקי לכהן כמזכיר הפנים בממשלו. ב-2 במרץ 2017 אישר הסנאט את מינויו ברוב של 68 תומכים מול 31 מתנגדים.

ב-15 בדצמבר הודיע טראמפ כי זינקי יעזוב את תפקידו כמזכיר הפנים. התפטרותו נכנסה לתוקף ב-15 בינואר 2019. פרישה זו באה על רקע חקירות רבות על הפעילות הפוליטית והנסיעות של זינקי, וחשד לניגוד עניינים בעסקי נדל"ן. בבחירות המקדימות לבית הנבחרים האמריקאי ב-2022 התמודד זינקי בבחירות המקדימות של המפלגה הרפובליקנית למושב המחוז הראשון של מונטנה בבית הנבחרים, ונבחר למועמד הרפובליקני לאחר בחירות צמודות. הוא נבחר בבחירות הכלליות וחזר לבית הנבחרים כנציג המחוז ב-3 בינואר 2023.

זינקי נשוי, אב לשני בנים ובת.

==קישורים חיצוניים==

* 

* [https://zinke.house.gov/about/full-biography ראיין זינקי] באתר בית הנבחרים
* 

==הערות שוליים==

קטגוריה:מזכירי הפנים של ארצות הברית
קטגוריה:חברי הקבינט של ארצות הברית בממשל דונלד טראמפ
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית ממונטנה
קטגוריה:חברי בית המחוקקים של מונטנה
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-118 של ארצות הברית
קטגוריה:קצינים וחוגרים בצי ארצות הברית
קטגוריה:מעוטרי כוכב הארד
קטגוריה:בוגרי אוניברסיטת אורגון
קטגוריה:בוגרי אוניברסיטת סן דייגו
קטגוריה:חברי הקונגרס ה-115 של ארצות הברית
קטגוריה:נשיאות דונלד טראמפ: אישים שפרשו או הודחו
קטגוריה:לוחמי אריות הים
קטגוריה:אמריקאים שנולדו ב-1961
ג'ונתן קוי

ג'ונתן קוי (באנגלית: Jonathan Coy; נולד ב-24 באפריל 1953) הוא שחקן בריטי.

==ביוגרפיה==
קוי נולד בהאמרסמית', לונדון. הוא מופיע מאז 1975 בעיקר בטלוויזיה. הוא מוכר מתפקידו כהנרי הפקיד של משרד עורכי הדין בסדרת הטלוויזיה "רמפול", כברייסגירדל בסדרה "הורנבלואר - ימאי וג'נטלמן" עיבוד טלוויזיוני לספריו של סי אס פורסטר. עוד הופיע בדמות הגרמני קורט בסדרת הטלוויזיה הבריטית "חמדת ימים" (Brideshead Revisited) בפרק "The Unseen Hook".

ב-2008 שיחק כ'לויד דאלאס' בסיבוב הופעות בבריטניה של המחזה "Noises Off". ב-2011 גילם את דמותו של לאונטו במחזה "מהומה רבה על לא דבר" בהפקה של תיאטרון ויינדהם לצידו של דייוויד טננט. ב-2012 / 2013 שיחק בתפקיד קולונל לויקין במחזה "The Magistrate" מאת פינרו, בתיאטרון המלכותי הלאומי, הפקה שהועלתה במסגרת העונה הרביעית של "National Theatre Live".

קוי השתתף בפרק בסדרת הטלוויזיה "מלחמתו של פויל" כשהוא מגלם מרגל גרמני בשם האנס מאייר. בסדרה "סקרלט פימפרנל" של ה-BBC משנת 1999 גילם את דמותו של הנסיך מוויילס.

ב-2001 השתתף קוי בסרט הטלוויזיה שזכה לשבחי הביקורת "הפתרון הסופי" בתפקיד אריך נוימן. בסרט זה הופיע לצדו של ברנדן קויל שגילם את מפקד הגסטפו היינריך מילר. השניים נפגשו שוב אחרי 10 שנים באתר הצילומים של הדרמה התקופתית "אחוזת דאונטון" שם קוי גילם את מר ג'ורג' מארי, עורך הדין של לורד גרנתהם.

==קישורים חיצוניים==

==הערות שוליים==

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:בריטים שנולדו ב-1953
מארק שפרד

מארק אנדראס שפרד (באנגלית: Mark Andreas Sheppard; נולד ב-30 במאי 1964 בלונדון, אנגליה) הוא שחקן ומתופף אנגלי. עיקר פרסומו בא מגילום הדמות קראולי בסדרת הטלוויזיה על טבעי וכעורך הדין רומו לאמפקין בסדרת הטלוויזיה באטלסטאר גלקטיקה.

==ביוגרפיה==
שפרד נולד -30 במאי 1964 לוו. מורגן שפרד , שחקן אנגלי.

בגיל 15 החל את קריירת המוזיקה המקצועית שלו, הוא הקליט שירים יחד עם הרבה להקות, ובסופו של דבר עבר לארצות הברית.

==עבודותיו==
===פילמוגרפיה נבחרת===

{| class="wikitable"
|-
! שנה !! שם הסרט !! דמות !! הערות
|-
| 1993 || בשם האב|| פדי ארמסטרונג ||
|-
| 2000 || להתראות, אהבתי || אם. ג'יי. || 
|-
| 2001 || אלקטרז החדש || יורי ברשקוב || 
|-
| 2002 || מגלודון || מיטשל פארקס || וידאו
|-
| 2004 || עיניים רעות || פיטר || 
|-
| 2004 || בלתי ניתן לעצירה || לייטץ' || 
|-
| 2006 || שבורה|| מלקולם || 
|}

===טלוויזיה===

{| class="wikitable"
|-
! שנה !! שם התוכנית !! דמות !! הערות
|-
| 1993 || תיקים באפלה || בוב/ססיל ל'ייבלי || פרק: אש
|-
| 1997-1998 || כוח מיוחד || כריסטופר "סי. ג'יי." ייטס || 20 פרקים
|-
| 1998 || גולשים בזמן || ג'ק || פרק: הצפון הרטוב
|-
| 1999 || הפרקליטים || אדי וויקס || פרק: יום בבית המשפט
|-
| 2000 || מסע בין כוכבים: וויאג'ר || לאוקון || פרק: משחק ילדים
|-
| 2000 || ג'אג || || פרקים: שלום נפרד (1 ו-2) 
|-
| 2002 || CSI || רוד דארלינג || פרק: אמן הרעב
|-
| 2002 || מכושפות || ארנון || פרק: מכשפות הטייטס
|-
| 2002 || פיירפלי || בדג'ר || 2 פרקים 
|-
| 2004 || לאס וגאס || ג'ורג' בקווהאר || פרק: טהור מזה
|-
| 2005 || מונק || כריס דאוני || פרק: מר. מונק נגד הקוברה
|-
| 2005 || CSI: ניו יורק || קווין האניגן || פרק: שקט
|-
| 2005-2006 || מדיום || דר. צ'ארלס ווקר || שלושה פרקים
|-
| 2006 || 24 || || 
|-
| 2006 || ללא עקבות || לואניס 'ג'וני' פאטאני || פרק: מיסה
|-
|2007
|אישה ביונית
|אנתוני אנת'ורס
|2 פרקים
|-
| 2007-2009 || באטלסטאר גלקטיקה || רומו למפקין || 6 פרקים
|-
| 2008-2012 || העוקץ || ג'ים סטרלינג || 10 פרקים
|-
| 2009 || NCIS || מר. פיין הצעיר || פרק: ציפור שבורה
|-
| 2009 || סוכן מחוק || טום פרסקוט || פרק: פרידות רעות
|-
| 2009 || בית הבובות || טאנאקה || 3 פרקים
|-
| 2009-2014 || צווארון לבן || קרטיס הייגן || 5 פרקים
|-
| 2009 || CSI || דימיטרי סאדסקי || פרק: הילדה האבודה
|-
| 2009–2017 ||על טבעי || קראולי || 71 פרקים
|-
| 2010 || צ'אק || || 2 פרקים
|-
| 2011 || דוקטור הו || קנטון אוורט דלוור השלישי || שני פרקים
|-
|2019
|סיירת האבדון
|ווילובי קיפלינג
|פרק אחד
|-
|2022–2023
|ווקר: אינדפנדנס
|האגן
|5 פרקים
|}

==קישורים חיצוניים==

קטגוריה:שחקני קולנוע וטלוויזיה אנגלים
קטגוריה:מתופפים בריטים
קטגוריה:אנגלים שנולדו ב-1964
קנקו וטנבה

קנקו וטנבֶּה (ביפנית: 渡部香生子; נולדה ב-15 בנובמבר 1996) היא שחיינית יפנית, היא אלופת העולם (קאזאן 2015) במשחה ל-200 מטר חזה וסגנית אלופת העולם (קאזאן 2015) במשחה ל-200 מעורב אישי.

== ביוגרפיה ==
וטנבה נולדה בטוקיו.

===2012===
באולימפיאדת לונדון (2012) סיימה וטנבה במקום 14 במשחה ל-200 מטר לזה בתוצאה של 2:27.32 דקות, בשלב המוקדמות היא קבעה תוצאה של 2:26.38 דקות ועלתה מהמקום ה-11 לשלב חצי הגמר.

באליפות העולם (בריכת 25 מטר) שנערכה באיסטנבול טורקיה בדצמבר אותה שנה זכתה וטנבה במדליית ארד במשחה ל-200 מטר חזה בתוצאה של 2:19.39 דקות, אחרי ריקה מילר פדרסן מדנמרק שקבעה שיא אליפות חדש של 2:16.08 דקות ולורה סוגר מארצות הברית (2:16.93 דקות).

===2014===
באליפות הפאן פסיפיק בשחייה שנערכה בגולד קוסט אוסטרליה בשנת 2014 זכתה וטנבה בשתי מדליות, זהב וכסף. מדליית זהב במשחה ל-200 מטר חזה בתוצאה של 2.21.41 דקות, לפני בת ארצה רי קנטו (2.21.90 דקות) וטיילור מק'קיאון מאוסטרליה (2.22.89 דקות). מדליית כסף, במשחה ל-100 מטר חזה בתוצאה של 1:06.78 דקות, אחרי ג'סיקה הארדי (1:06.74 דקות) ולפני בריג'ה לרסון (1:06.99 דקות), שתיהן מארצות הברית.

====אלופת עולם (בריכת 25 מטר)====
באליפות העולם (בריכת 25 מטר) שנערכה בדוחא קטר בדצמבר אותה שנה זכתה וטנבה במדליית זהב בשתי מדליות, זהב וארד. מדליית זהב, במשחה ל-200 מטר חזה בתוצאה של 2:16.92 דקות, לפני רי קנטו (2:17.43 דקות) וריקה מילר פדרסן (2:17.83 דקות) ומדליית ארד במשחה שליחות 4x100 מטר מעורב בתוצאה של 3:50.50 דקות, אחרי דנמרק שקבעה שיא אירופה חדש של 3:48.86 דקות ואוסטרליה (3:50.31 דקות).

===2015===
====אלופת עולם====
באליפות העולם שנערכה בקאזאן רוסיה בשנת 2015 זכתה וטנבה בשתי מדליות, זהב וכסף. מדליית זהב, במשחה ל-200 מטר חזה בתוצאה של 2:21.15 דקות, לפני מיקה לורנס מארצות הברית (2:22.44 דקות) ו-3 שחייניות שזכו ביחד במדליית ארד לאחר שקבעו תוצאה זהה של 2:22.76 דקות, ריקה מילר פדרסן, ג'סיקה ואל מספרד ושי ג'ינגלין מסין. מדליית כסף, במשחה ל-200 מטר מעורב אישי בתוצאה של 2:08.45 דקות, אחרי קטינקה הוסו מהונגריה שקבעה שיא עולם חדש של 2:06.12 דקות ולפני שיבון-מארי אוקונור מבריטניה (2:08.77 דקות). נוסף לכך, היא סיימה במקום רביעי במשחה ל-100 מטר חזה בתוצאה של 1:06.43 דקות.

== קישורים חיצוניים ==

קטגוריה:שחייניות חזה
קטגוריה:שחייניות מעורב אישי
קטגוריה:אלופות עולם בשחייה
קטגוריה:שחייניות אולימפיות יפניות
קטגוריה:משתתפות יפניות באולימפיאדת טוקיו (2020)
קטגוריה:שחייניות יפניות באולימפיאדת ריו דה ז'ניירו (2016)
קטגוריה:יפניות שנולדו ב-1996
קטגוריה:יפנים שנולדו ב-1996
משה אלטמן

לוח זיכרון עם דיוקנו של משה אלטמן על קיר הבית שבו התגורר ב[[צ'רנוביץ בשנים 1961–1981]]
משה אלטמן (ביידיש: משה אַלטמאַן; 8 במאי 1890, ליפקאני, בסרביה, האימפריה הרוסית – 21 באוקטובר 1981, צ'רנוביץ) היה סופר ומשורר יידי.

==ביוגרפיה==
הוא למד בחדר ועד 1908 הוא למד בגימנסיה פרטית בקמניץ-פודולסקי יחד עם יעקב שטרנברג. ב-1918 עבר לבוקרשט, שנה מאוחר יותר עבר לצ'רנוביץ וב-1921 החל לעבוד בפדרציית תרבות היידיש של רומניה. ב-1920 החל לפרסם את השירים הראשונים וביקורות ספרותיות. יותר מאוחר הוא עבר לחבר פרוזה. חיבוריו התפרסמו בעיתונים וכתבי עת ברומניה, פולין וארצות הברית. ב-1926 יצא לאור בצ'רנוביץ קובץ חיבוריו הראשון, "בלענדעניש" (תעתועים).

ב-1930 היגר לארגנטינה, שם ניהל בית יתומים יהודי, אך ב-1931 חזר לרומניה והפך לעורכו של השבועון הספרותי "די וואָך" (השבוע). ב-1939 עבר לברית המועצות יחד עם יעקב שטרנברג. זמן קצר לאחר מכן עברו בסרביה ובוקובינה לידיה של ברית המועצות ואלטמן חזר לבסרביה. הוא היה חבר באגודת הסופרים של ברית המועצות.

עם פלישת גרמניה לברית המועצות התפנה אלטמן למרכז אסיה. עם סיום מלחמת העולם השנייה הוא שב להתגורר בצ'רנוביץ ועבד כעורך הספרותי של התיאטרון היידי של קייב (בניהולו של משה גולדנבלט), שעבר לצ'רנוביץ לאחר המלחמה.

ב-1949 נעצר אלטמן יחד עם יעקב יקיר, מוטל סקציאר והרץ ריבקין ונשפט לעשר שנים בגולאגים. ב-1955 הוא שוחרר ושמו טוהר. עם תחילת הופעתו של כתב העת "סאָוועטיש הײמלאַנד" ב-1961 החל אלטמן לפרסם בו את חיבוריו.

=== ארכיון ===
ארכיונו נמצא בארכיון גנזים- אגודת הסופרים בבית אריאלה בתל אביב.

==קישורים חיצוניים==

* 
* משה למסטר, 
* 

קטגוריה:יהודים רוסים
קטגוריה:משוררים כותבי יידיש
קטגוריה:סופרים כותבי יידיש
קטגוריה:סופרי יידיש סובייטים
קטגוריה:סובייטים שנולדו ב-1890
קטגוריה:סובייטים שנפטרו ב-1981
הנס בלדונג

הנס בלדונג גרין (בגרמנית: Hans Baldung Grien או Grün; בין 1470 ל-1490 – ספטמבר 1545) היה צייר גרמני מתקופת הרנסאנס ואחד מתלמידיו החשובים של אלברכט דירר. הוא פיתח סגנון ציור מובחן, מלא רגש והבעה ויצר במגוון תחומים, בהם ציור פורטרטים, תחריטי עץ, אריגים וקישוטי כנסיות.

==קורות חייו==
הוא נולד בשוואביה שבגרמניה בתאריך שאינו ידוע במדויק למשפחת אינטלקטואלים. אביו היה עורך דין, דודו היה רופא וגם אחרים ממשפחתו המורחבת החזיקו במקצועות אקדמיים. את הכשרתו הבסיסית בציור רכש אצל אמן בשטרסבורג החל מ-1500 בערך.

הוא החל לעבוד כשוליה של דירר בנירנברג ב-1503, ושם קיבל את הכינוי "גרין" שהוצמד לשמו.

ב-1507 הגיע להאלה וביצע שם עבודות לקישוט כנסיית העיר שכללו את ציורי המזבח.
ב-1509 חזר לשטרסבורג, היה לאזרח בעיר והחל להתפרנס מציור באופן עצמאי. ב-1510 נישא למרגרט הרלין, הצטרף לגילדה מקצועית, פתח בית מלאכה והחל לחתום על עבודותיו בראשי התיבות HBG (הנס בלדונג גרין). מ-1512 עבד במשך כארבע שנים על עיטורי המזבח בקתדרלת פרייבורג. ב-1533 התמנה לחבר מועצת העיר.

==עבודתו==
בתחילת עבודתו עסק בעיקר בקישוטי כנסיות, אך לאחר מכן עבר לביצוע עבודות שהוזמנו על ידי לקוחות פרטיים, דבר ששינה את סגנון יצירתו. הוא עבר מהתמקדות בציורי המדונה וקדושים אחרים לציור של סצנות מהמיתולוגיה וציורי דיוקנאות.

הוא חיבב את היופי העירום של הגוף האנושי, במיוחד נשי, עד ליצירת אווירה ארוטית בציורים אלו. בגרמניה של זמנו היה זה חידוש והעזה להציג ארוטיות כזו, כאשר הנשים אצלו הוצגו בדמות חוה, אלות שונות או מכשפות. עם זאת, ברבים מציורים אלה הוסיף גם מימד אפל בדמותו של המוות האורב בסופם של החיים. דמויות שלדים, מלאך המוות או זיקנה, יוצרות ניגוד ליופי הצעיר והמושך שבמרכז הציורים. ציורים שלו הם הראשונים שמשתמשים במוטיב שהתפתח בהמשך ונקרא "מוות והעלמה". כמו כן, יצר ציורים שמתארים את תהליך ההתבגרות וההזדקנות של האדם, בהם נראים נשים כשהן צעירות, בוגרות ומבוגרות.

נושא המכשפות העסיק אותו רבות. תופעת ציד מכשפות החלה להיות ממוסדת בתקופתו לאחר שהאפיפיור הוציא בולה בעניין. כתוצאה מכך, גירה הנושא את דמיונו והוא הרבה לצייר מכשפות כשהן בתנוחות מפתות ובעירום וכשהן עוסקות בפעולות המיוחסות להן באגדות כגון רקיחת שיקויים, מעוף על מטאטא, יחסים מיניים עם השטן או עם שדים וטקסי נשיקת הבושה.
<gallery>
Hans Baldung - Death and the Maiden - WGA01190.jpg|מוות והעלמה
Hans Baldung Grien - Die Hexen.jpg|חמש מכשפות
Hans Baldung - Die Heilige Jungfrau als Königin des Himmels mit dem Christkind.jpg|מדונה והילד
Hans_Baldung_Grien_Enthauptung_der_hl_Dorothea.jpg|הוצאה להורג של דורותאה הקדושה
</gallery>

==קישורים חיצוניים==

* [http://arthistory.about.com/od/namesgg/l/bl_grien.htm ביוגרפיה וסקירת עבודות של בלדונג]
* [http://www.all-art.org/early_renaissance/baldung1.html קולקציה של יצירותיו ומידע על חייו] באתר All art
* 

==הערות שוליים==

קטגוריה:ציירים גרמנים מתקופת הרנסאנס
קטגוריה:נפטרים ב-1545
אושייק (שוויינטוקז'יסקיה)

אושייק (בפולנית: Osiek) היא עיירה במחוז סטשוב שבפרובינציית שוויינטוקז'יסקיה בפולין, בה שכנה עד השואה קהילה יהודית.

==תולדות היישוב==
אושייק נחשבת לאחד היישובים הקדומים בסביבתה, ולפי המסורת המקומית, בולסלאב הראשון, דוכס פולין, ייסד אותה בשנת 1020 עבור המנזר הבנדיקטיני הסמוך. מהמאה ה-13 השתייך היישוב לנסיכות סנדומייז', ובשנת 1270 היה בבעלות הנסיך בולסלאב החמישי. בהמשך אותה מאה נשרף המקום בידי המונגולים.

בשנת 1430 קיבל היישוב זכויות מגדבורג מאת המלך ולדיסלב השני יגיילו, שהקנו לו מעמד עירוני, והוא נשלט על ידי משפחת האצולה שלכטה. התפתחות העיירה נבלמה כתוצאה מפלישת השוודים לפולין באמצע המאה ה-17. משנת 1815 נכללה העיירה בתחום פולין הקונגרסאית. בעקבות מרד ינואר בשנת 1863 נלקח בשנת 1869 מהיישוב מעמדו העירוני, וזה הושב לו רק בשנת 1994.

במלחמת העולם השנייה נפגעה העיירה קשות, וכ-100 חיילים פולנים נהרגו בה בקרב בספטמבר 1939. המבנה ההיסטורי היחיד ששרד בעיירה הוא כנסיית סטניסלב הקדוש מסוף המאה ה-17.

==יהודי אושייק==
עד המאה ה-19 השתייכו יהודי אושייק לקהילת ברנוב הסמוכה. בין מלחמות העולם גרו בעיירה כ-600 יהודים, כמחצית מתושביה. הם עסקו במסחר זעיר, ברוכלות ובמלאכה. ערב מלחמת העולם השנייה פעלו בעיירה סניפים של ההסתדרות הציונית, של מפלגות ציוניות ושל תנועות נוער ציוניות.
 
בראשית ספטמבר 1939 הפציצו הגרמנים את העיירה. עשרות בתי יהודים נהרסו או עלו באש, ומקצת היהודים נמלטו ליישובי הסביבה. משכבשו הגרמנים את העיירה, איימו להעניש בורחים שלא יחזרו אליה, ורוב הנמלטים שבו אליה. מתחילת הכיבוש גויסו מקצת היהודים לעבודת כפייה. היהודים חויבו לשאת טלאי צהוב, נאסר עליהם ללכת על מדרכות העיירה, והם חויבו בתשלומי כופר גבוהים. בסוף אוקטובר 1939 מינו הגרמנים יודנרט בעיירה, ומיד אחר כך החלו לגייס עובדים למחנות עבודה באזור. באפריל 1942 הוקם בעיירה גטו.
 
ב-25 באוקטובר 1942 ריכזו אנשי ס"ס, ז'נדרמים גרמנים ושוטרים פולנים את יהודי הגטו. החולים והזקנים נרצחו במקום, וכ-500 יהודי הגטו הנותרים הובלו לתחנת הרכבת הסמוכה, וגורשו בקרונות משא למחנה ההשמדה טרבלינקה.

==קישורים חיצוניים==

* 
* 
* 
* 
* 

קטגוריה:שוויינטוקז'יסקיה: יישובים
קטגוריה:שוויינטוקז'יסקיה: עיירות יהודיות
קטגוריה:גטאות בפולין
אושייק (פודקרפאטי)

אושייק ישלסקי (בפולנית: Osiek Jasielski), או בקיצור אושייק, היא עיירה במחוז יאסלו שבפרובינציית פודקרפצקיה בפולין, בה שכנה עד השואה קהילה יהודית.

העיירה ממוקמת על גבעה ברום 270 מטר, לאורך נהר ויסלוקה.

==תולדות היישוב==
תחילת היישוב באזור בו שוכנת העיירה היא בימי הביניים, ובשנת 1365 נוסדה במקום העיירה על ידי קז'ימייז' השלישי, מלך פולין, וכן נבנה במקום מבצר, לשם הגנה מפשיטות הונגריות אפשריות. העיירה נודעה בשל ירידיה, שהתקיימו פעמיים בשנה. בשנת 1604 בוטל מעמדו העירוני של היישוב, אך זה הושב לו בשנת 1618 על ידי המלך זיגמונט השלישי ואזה. בחלוקת פולין הראשונה, בשנת 1772, שויכה העיירה לאוסטרו הונגריה, עד שבשנת 1918 עברה לשליטת פולין.

במהלך מבצע סופה, ב-11 באוגוסט 1944, פוצצו בעיירה שני גשרים, באופן שהפריע לתנועת הגרמנים.

==יהודי אושייק==
במחצית השנייה של המאה ה-19 ישבו בעיירה ישיבת קבע כ-50 משפחות יהודיות, אשר קיימו במקום קהילה מאורגנת. עיסוקם של היהודים בעיירה היה מסחר זעיר ורוכלות, ויחידים עסקו במלאכה. כמה מפרנסים עסקו בסחר סוסים או בתיווך בימי יריד הסוסים שהתקיים בעיירה. בתחילת המאה ה-20 נטשו את העיירה כ-10 עד 20 משפחות יהודיות.

בתקופה שבין שתי מלחמות העולם התקיים בעיירה סניף של ההסתדרות הציונית, ובשנת 1933 נוסד בעיירה קן של הנוער הציוני. בשנות השלושים סבלו יהודי העיירה מגל האנטישמיות בפולין, ובמספר מקרים אולצו התלמידים היהודים בבית הספר היסודי הכללי בעיירה לכרוע ברך לפני צלב, ופאותיהם קוצצו. בשנת 1937 לא הותר ליהודי העיירה לרכוש בשר כשר. הרב האחרון של הקהילה היה אהרן הלברשטאם, אשר נספה בשואה.

===בשואה===
טרם פרוץ מלחמת העולם השנייה חיו באושייק כ-250 יהודים, כרבע מסך תושבי העיירה.

הגרמנים כבשו את העיירה ב-8 בספטמבר 1939, ועד מהרה הטילו על יהודיה גזרות כלכליות, הגבלות תנועה, וחובה לשאת סרט לבן עם מגן דוד על זרועם. כמו כן, גברים נלקחו לעבודות כפייה.

באביב 1942 גברו הפגיעות ביהודי העיירה, והגרמנים דרשו מהיהודים חפצי ערך, והטילו על הקהילה תשלומים כבדים. בקיץ 1942 הוקם בעיירה גטו, אליו הובאו גם יהודים מיישובי הסביבה. מספר תושבי הגטו הגיע לכ-500 איש, והצפיפות בו הייתה רבה.

ב-17 באוקטובר 1942 ניתן צו לגירוש כל יהודי העיירה לגטו סטשוב, בו רוכזו באותה עת יהודי הסביבה, וביום 7 בנובמבר 1942 נערכה בסטשוב אקציה, במהלכה שולחו קבוצות צעירים למחנות עבודה, והיתר הועברו למחנה ההשמדה טרבלינקה.

==קישורים חיצוניים==

* [https://web.archive.org/web/20180513201600/http://moreshet.pl/he/node/964 אושייק] באתר מרכז מורשת יהדות פולין
* 
* 

קטגוריה:פודקרפצקיה: יישובים
קטגוריה:קהילות יהודיות בפולין
קטגוריה:שואת יהודי פולין: קהילות
אנדרי קורקוב

אנדרי קורקוב (באוקראינית: Андрій Юрійович Курков, ברוסית: Андре́й Ю́рьевич Курко́в; 23 באפריל 1961), סופר, עתונאי ופרשן פוליטי אוקראיני הכותב ברוסית. ספריו מתארים את המציאות הפוסט-סובייטית באוקראינה ושלובים בהם הומור שחור וסוריאליזם.

==חייו==
קורקוב נולד בסנקט פטרבורג, רוסיה (אז לנינגרד, ברית המועצות) ובגיל שנתיים עבר עם הוריו לקייב וחי שם מאז. למד שם במכון הגבוה לשפות זרות, והוסמך כמתורגמן מיפנית. לאחר סיום לימודיו עבד בין השאר כסטיריקן וכצלם קולנוע. קורקוב כתב 13 רומנים, קובץ סיפורים אחד, ו-5 ספרי ילדים. יצירותיו תורגמו ל-25 שפות, כולל עברית.

קורקוב נשוי. אשתו אליזבת' היא אנגליה. לזוג שלושה ילדים.

==ספרים מתורגמים לעברית==
ספריו שראו אור בעברית:
* "המוות והפינגווין" - רומן (2003)
* "חברו של המנוח" - רומן (2006)
* "מנקודת מבטו של העשב" - קובץ סיפורים קצרים (2011)

==קישורים חיצוניים==

* [http://www.theguardian.com/culture/2011/jul/29/andrey-kurkov-life-books-profile מאמר על קורקוב, חייו ויצירתו (באנגלית)]
* 
* 

קטגוריה:סופרים רוסים
קטגוריה:סופרים אוקראינים
קטגוריה:סאטיריקנים רוסים
קטגוריה:אוקראינים שנולדו ב-1961
אושצ'ייצ'קו

אושצ'ייצ'קו (באוקראינית: Устечко, אוסטצ'קו; בפולנית: Uścieczko; תעתיק מדויק על פי הפולנית: אושצ'צ'קו) הוא כפר במחוז טרנופול שבמערב אוקראינה, על גדת נהר דניסטר, בו שכנה עד השואה קהילה יהודית.

==תולדות היישוב==
ב-6 באוקטובר 1694 התרחש במקום קרב במהלך המלחמה הפולנית-עות'מאנית, שהסתיים בניצחון פולני.

במאות ה-17 וה-18 היה הכפר בבעלות פרטית של הרוזנים ממשפחת פוטוצקי, והללו הקימו במקום בתי מלאכה לאריגה. 

==יהודי אושצ'ייצ'קו==
במפקד משנת 1765 נמנו בכפר 47 בעלי בתים יהודים, ובמאה ה-19 גדל מספר היהודים במקום. במחצית הראשונה של המאה ה-19 כיהן במקום הרב צבי שלמה.

לאחר מלחמת העולם הראשונה החלה נטישה של האוכלוסייה היהודית בכפר, בשל המצב הכלכלי הרעוע באזור, ובקרב היהודים הנותרים פעלו ארגוני עזרה הדדית. בין השנים 1928 ו-1939 כיהן כרב הקהילה בכפר הרב נחום לייטר.

בשנת 1931 פעל בכפר סניף של הרוויזיוניסטים, וב-1934 נתקיים במקום סניף התאחדות פועלי ציון. בכפר פעל גם בית ספר מיסודו של הברון הירש. בין מלחמות העולם מנתה האוכלוסייה היהודית בכפר כ-250 איש.

בתקופת השואה הושמדה הקהילה היהודית בכפר בסוף שנת 1942, לאחר שאנשיה גורשו ככל הנראה לעיירה הסמוכה טלוסטה.

==קישורים חיצוניים==

* [https://web.archive.org/web/20180513201600/http://moreshet.pl/he/node/967 אושצ'ייצ'קו] במרכז מורשת יהדות פולין
* 

קטגוריה:שואת יהודי אוקראינה
קטגוריה:מחוז טרנופול: יישובים
קטגוריה:קהילות יהודיות באוקראינה
קטגוריה:קהילות יהודיות שהושמדו בשואה
קטגוריה:יישובים שהוקמו במאה ה-15
אושצ'יה ז'יילונה

אושצ'יה ז'יילונה (באוקראינית: Устя-Зелене; בפולנית: Uście Zielone) היא עיירה במחוז טרנופול שבמערב אוקראינה, בה שכנה עד השואה קהילה יהודית.

==תולדות היישוב==
היישוב נזכר לראשונה בשנת 1548, אז הוענקו לו זכויות מגדבורג ומעמד של עיר. עד 1648 נודע בשם "אושצ'יה הורוז'אנה", ובשנת 1717 היו בו 411 בתים.

==יהודי אושצ'יה ז'יילונה==
יהודים באושצ'יה ז'יילונה נזכרים לראשונה בשנת 1552. פרנסת היהודים במקום הייתה על עסקי מוזגנות, מסחר זעיר ומלאכה. היישוב היהודי בעיירה היה תחילה מסונף לקהילת בוצ'אץ', אולם במחצית השנייה של המאה ה-18 התארגנה במקום קהילה עצמאית על מוסדותיה, וכרב הקהילה שימש באותה עת הרב צבי-הירש גלר (נפטר ב-1776), בעל "אור צבי". לשיאה מבחינת ריבוי אוכלוסייה הגיעה הקהילה בסוף המאה ה-19.

מראשית המאה ה-20 חל דלדול מתמשך בקהילת העיירה, והיישוב היהודי בה סבל במיוחד בעקבות מלחמת העולם הראשונה. ב-1920, בתקופת הביניים שבין יציאת הצבא הפולני וכניסת הבולשביקים, סבלו יהודי העיירה מכנופיות פטליורה, אשר רצחו כמה מיהודי המקום. באותה עת ענף המלאכה בעיירה היה נתון רובו ככולו בידי יהודים, ובייחוד בתי מלאכה לנגרות, חייטות, מאפיות ואטליזים, וימי השוק שבעיירה שימשו מקור חשוב לפרנסתם של יהודי המקום.

מראשית המאה ה-20 פעלו בעיירה תנועות ציוניות שונות, ובשנת 1931 הוקם בה סניף של תנועת בית"ר. הרב האחרון של הקהילה היה הרב מרדכי בר שמואל בלך-שור (נספה בשואה).

טרם פרוץ מלחמת העולם השנייה נמנו בעיירה 573 יהודים.

הקהילה היהודית בעיירה הושמדה בשלהי שנת 1942, לאחר שיהודיה צוו בסתיו 1942 לעבור לבוצ'אץ' הסמוכה, שם חוו שתי אקציות באוקטובר ובנובמבר 1942, כאשר גורל הנותרים היה כגורל שארית יהודי גטו בוצ'אץ'.

==קישורים חיצוניים==

* [https://web.archive.org/web/20180513201600/http://moreshet.pl/he/node/966 אושצ'יה ז'יילונה] במרכז מורשת יהדות פולין
* 

קטגוריה:שואת יהודי אוקראינה
קטגוריה:מחוז טרנופול: עיירות יהודיות
קטגוריה:קהילות יהודיות שהושמדו בשואה
רועי וסרמן

רועי וסרמן (נולד ב-21 ביוני 1995) הוא אתלט ישראלי המתחרה בהדיפת כדור ברזל ובזריקת דיסקוס הוא זכה 4 פעמים ברציפות במדליית ארד באליפויות ישראל בשנים 2014, 2015 2016.
ו-2017.

וסרמן מחזיק בתוצאה התשיעית בטיבה של אתלט ישראלי בכל הזמנים, בהדיפת כדור ברזל.

== ביוגרפיה==
וסרמן נולד וגדל בקריית ביאליק. מגיל 11 החל להתאמן באתלטיקה באגודת מכבי חיפה. הוא התאמן כשנתיים באתלטיקה כללית, ריצות קפיצות וזריקות ובגיל 15 החל להתמקצע בענף הזריקות. בגיל 16 עבר להתאמן בהדסה נעורים, מרכז האתלטיקה הלאומי, בהדרכת סלבה איזמאילוב.

===2012===
באליפות ישראל שנערכה בהדר יוסף בשנת 2012 זכה וסרמן במדליית ארד בזריקת דיסקוס בתוצאה 40.99 מטר.

===2013===
באליפות ישראל לנוער שנערכה בהדר יוסף בשנת 2013 זכה וסרמן בשתי מדליות כסף, בהדיפת כדור ברזל בתוצאה 15.19 מטר ובזריקת דיסקוס בתוצאה 41.90 מטר.

בתחרויות האתלטיקה לנוער של המכביה ה-19 שנערכו בהדר יוסף אותה שנה הוא זכה במדליית זהב בהדיפת כדור ברזל בתוצאה 14.88 מטר.

===2014===
====אלוף ישראל לנוער====
באליפות ישראל לנוער שנערכה בראשון לציון ביוני 2014 זכה וסרמן במדליית זהב, בהדיפת כדור ברזל בתוצאה 17.27 מטר.

באליפות ישראל שנערכה בהדר יוסף ביולי אותה שנה הוא זכה במדליית ארד בהדיפת כדור ברזל בתוצאה 15.12 מטר.

====שיא ישראלי לנוער====
בתחרות שנערכה בהדסה נעורים ב-23 בדצמבר 2014 קבע וסרמן בהדיפת כדור ברזל שיא ישראלי חדש לנוער של 18.05 מטר.

===2015===
בתחרות גביע אירופה בזריקות עד גיל 22, שנערכה בליריא פורטוגל מרץ 2015 סיים וסרמן במקום 15 בהדיפת כדור ברזל בשיא אישי חדש של 15.92 מטר.

בתחרות שנערכה בהדר יוסף ב-30 במרץ אותה שנה קבע וסרמן בהדיפת כדור ברזל שיא אישי חדש של 16.69 מטר, תוצאה המהווה מקום תשיעי בכל הזמנים. בתחרות שנערכה בהדסה נעורים ב-5 ביולי אותה שנה הוא קבע בזריקת דיסקוס בשיא אישי חדש של 44.47 מטר.

באליפות ישראל שנערכה בהדר יוסף ביולי אותה שנה הוא זכה במדליית ארד בהדיפת כדור ברזל בתוצאה 15.83 מטר, אחרי איתמר לוי ממכבי תל אביב (18.20 מטר) ומרק אלטרמן מהפועל עמק חפר (16.64 מטר).

===2016===
בתחרות גביע אירופה בזריקות עד גיל 22, שנערכה בארד רומניה במרץ 2016 סיים וסרמן במקום 11 בהדיפת כדור ברזל בתוצאה 16.10 מטר.

בתחרות שנערכה בהדר יוסף ב-14 במאי אותה שנה הוא קבע בזריקת דיסקוס שיא אישי חדש של 44.84 מטר,

בתחרות שנערכה בהדסה נעורים ב-16 במאי אותה שנה קבע וסרמן בהדיפת כדור ברזל שיא אישי חדש של 16.70 מטר.

באליפות ישראל שנערכה בהדר יוסף ביוני אותה שנה הוא זכה במדליית ארד בהדיפת כדור ברזל בתוצאה 16.25 מטר.

===2017===

בתחרות גביע אירופה בזריקות עד גיל 22, שנערכה בגראן קנריה ספרד במרץ 2017 סיים וסרמן במקום 14 בהדיפת כדור ברזל בתוצאה 15.47 מטר.

באליפות ישראל שנערכה בהדר יוסף ביולי אותה שנה הוא זכה במדליית ארד בהדיפת כדור ברזל בתוצאה 15.42 מטר.

בתחרויות האתלטיקה של המכביה ה20 שנערכו בירושלים בחודש יולי 2017 זכה רועי וסרמן במדליית כסף בהדיפת כדור ברזל בתוצאה 15.31 מטר.

== קישורים חיצוניים==
* [http://raceview.net/#dds.php?showall=y&query=%D7%A8%D7%95%D7%A2%D7%99%20%D7%95%D7%A1%D7%A8%D7%9E%D7%9F רועי וסרמן], באתר מבט למרוץ
* [https://web.archive.org/web/20160303202405/http://tiberias-marathon.iaa.co.il/index.php?uri=%2Ftop_50_all_times%2Fdisplay%2F75 50 התוצאות הטובות בכל הזמנים - זריקת דיסקוס], באתר איגוד האתלטיקה בישראל

== הערות שוליים ==

קטגוריה:הודפי כדור ברזל ישראלים
קטגוריה:זורקי דיסקוס ישראלים
קטגוריה:ישראלים שנולדו ב-1995
SlideShare

SlideShare הוא אתר אינטרנט המשמש כמאגר ידע שיתופי עבור מצגות. זהו אוסף מקוון של נתונים מובנים המורכבים ממקורות מידע רבים הכוללים מידע מתוך אתרי אינטרנט אחרים ומתוך מצגות המועלות על גבי האתר. מטרתו של האתר היא ליצור מאגר ידע עולמי שמאפשר לאנשים לגשת למידע משותף בצורה יעילה, לעיתים גם על ידי קבצים. 

האתר עלה לאוויר בתאריך 4 באוקטובר 2006 בתור אתר לשיתוף והעלאת מצגות עבור כל משתמש רשום. האתר נרכש על ידי חברת LinkedIn ב-3 במאי 2012 תמורת 118.75 מיליון דולר ונרכשה על ידי scribd ב-2020. ובמהלך השנים נוספו אליו גם מצגות של מוסדות אקדמיים ומסחריים. בנוסף, נוספו לו גם קטעי וידאו ושיעורי הרצאות מקוונות בשידור חי ואפשרויות נוספות כגון הוספת הודעות טוקבקים אישיות.

נכון ל-2020 לאתר 70 מיליון משתמשים.

==קישורים חיצוניים==

* 

קטגוריה:אתרים מבוססי תוכן משתמש
קטגוריה:אתרי אינטרנט שהושקו ב-2006
Issuu

Issuu הוא אתר אינטרנט המשמש בתור פרסום אלקטרוני בחינם עבור מגזינים, קטלוגים, עיתונים ועוד. כיום רשומים באתר מעל 21 מיליון פרסומים דיגיטליים. באתר רשומים מעל 85 מיליון קוראים פעילים הרשומים באתר. אתר Issuu פרסומים מובילים בתחומי האופנה, תרבות, ואמנות. כיום אתר Issuu משמש בתור פרסומים רבים באינטרנט.

== היסטוריה ==
Issuu נוסד בקופנהגן, דנמרק בשנת 2006 על ידי: "מיכאל הנסן, רובן ביירג הנסן, מיקל ג'נסן, ומרטין בטון-תומסן" מתוך מטרה לאפשר קריאה של מגזינים באינטרנט ללא צורך בקניית עיתונים ושימוש בנייר מודפס. 

בשנת 2009 נבחר Issuu לאחד מ-50 אתרי האינטרנט הטובים ביותר על ידי אתר honoree Webby.

בתחילת 2013 עברה החברה אל עמק הסיליקון בעיר פאלו אלטו, קליפורניה, תחת ניהולו של "ג'ו הירקין" ובשותפות עם חברת יאהו.

== קישורים חיצוניים ==

* 

קטגוריה:אתרי אינטרנט שהושקו ב-2006
פרנק וילצ'ק

פרנק אנתוני וילצ'ק (באנגלית: Frank Anthony Wilczek; נולד ב-15 במאי 1951) הוא פיזיקאי תאורטיקן ומתמטיקאי אמריקאי, חתן פרס נובל לפיזיקה לשנת 2004. כיום משמש וילצ'ק כפרופסור לפיזיקה במכון הטכנולוגי של מסצ'וסטס (MIT).

==ביוגרפיה==
וילצ'ק נולד במינאולה, עיירה שבמחוז נסאו, ניו יורק, להורים קתולים ממוצא פולני ואיטלקי. הוא התחנך בבתי ספר ציבוריים בקווינס, וכבר באותה עת, במיוחד לאחר שערך מבחן IQ, הבחינו הוריו כי הוא יוצא דופן. ב-1970 סיים תואר ראשון במתמטיקה באוניברסיטת שיקגו, ב-1972 תואר שני במתמטיקה באוניברסיטת פרינסטון, וב-1974 דוקטורט בפיזיקה בפרינסטון. 

הוא משמש כפרופסור במחלקה לפיזיקה תאורטית שבאוניברסיטת MIT. בהמשך שירת כחוקר עמית במכון למחקר מתקדם, במכון לפיזיקה תאורטית באוניברסיטת קליפורניה בסנטה ברברה וכן במכון לחקר פיזיקה תאורטית שבסטוקהולם, שוודיה.

בשנת 2002 הוענקה לו מדליית לורנץ, ב-2003 זכה בפרס לינפלד מטעם האגודה האמריקאית לפיזיקה וב-2013 במדליית אוסקר קליין. 

בשנת 2004 זכה בפרס נובל לפיזיקה. יחד עם וילצ'ק זכו בפרס דייוויד פוליצר מהמחלקה לפיזיקה במכון הטכנולוגי של קליפורניה (Caltech) ודייוויד גרוס מהמחלקה לפיזיקה של אוניברסיטת קליפורניה בסנטה ברברה. השלושה זכו בפרס בזכות ההסבר שגיבשו באמצע שנות השבעים על אופיו של הכוח הגרעיני החזק, הכוח הפועל בין הקווארקים - חלקיקי היסוד המרכיבים את גרעין האטום.

בשנת 2016 הוא ערך דיון פומבי עם אנתוני גארט ליסי בנושא הצלחת ניסויים במאיץ LHC וכעבר זמן מה הודה שגארט ליסי צדק.

== חיים אישיים ==
וילצ'ק נשוי מאז 1973 ואב לשתי בנות.

==קישורים חיצוניים==

* 

* 

; מכתביו
* פרנק וילצ'ק, [https://web.archive.org/web/20150924095239/http://www.sciam.co.il/archives/5560 "יום הולדת שמח, אלקטרון"], "סיינטיפיק אמריקן"

==הערות שוליים==

קטגוריה:ניו יורק: אישים
קטגוריה:זוכי פרס נובל לפיזיקה
קטגוריה:פיזיקאים אמריקאים
קטגוריה:זוכי פרס נובל אמריקאים
קטגוריה:סגל המכון למחקר מתקדם
קטגוריה:סגל המכון הטכנולוגי של מסצ'וסטס
קטגוריה:חברי האקדמיה הלאומית למדעים של ארצות הברית
קטגוריה:אמריקאים ממוצא פולני
קטגוריה:אמריקאים ממוצא איטלקי
קטגוריה:זוכי מדליית לורנץ
קטגוריה:זוכי מדליית אוסקר קליין
קטגוריה:בוגרי אוניברסיטת שיקגו
קטגוריה:אמריקאים שנולדו ב-1951
קטגוריה:בעלי תואר דוקטור מאוניברסיטת פרינסטון
קטגוריה:זוכי פרס דיראק
אח'תר מוחמד מנסור

אח'תר מוחמד מנסור (בערבית: أختر محمد منصور, תעתיק מדויק: אח'תר מחמד מנצור, 1968–21 במאי 2016) היה מנהיג הטליבאן. הוא תפס את ההנהגה לאחר מותו של מוחמד עומאר בשנת 2013 אולם הצהרה רשמית על מנהיגותו יצאה מהארגון רק ב-30 ביולי 2015. ב-21 במאי 2016 הודיע הטליבאן כי נהרג באמצעות כלי טיס בלתי מאויש אמריקאי. לדברי הממשל האמריקאי החיסול נבע מתוכניות של מנסור לפגיעה ביעדים אמריקאים בקאבול.

המסר הראשון שפרסם כמנהיג הארגון היה ב-1 באוגוסט 2015: 

ההשערה היא כי מנסור נולד בכפר קאריז שבמחוז מייוואנד שבקנדהאר, בדרום אפגניסטן. מקור אחד מציין את שנת הולדתו כ-1963, אך לפי מקור אחר, הוא נולד בשנת 1965. מוצאו האתני מזוהה עם הפשטונים, והוא שייך לשבט האישקזאי של הקונפדרציה השבטית דוראני. בשנת 1985, במהלך מלחמת אפגניסטן הצטרף ללחימת ג'יהאד כנגד הפלישה הסובייטית. נפצע ככל הנראה בשנת 1987. לאחר הלחימה חזר לחינוכו הדתי ועבר לפשאוור. החל לעבוד בהנדסה ואף בשנת 1996 מונה למנכ"ל חברת התעופה "אריאנה נתיבי אוויר אפגנים". הוא נרדף שנים על ידי השלטון, והסגיר את עצמו לשלטון האפגני בשנת 2001. לאחר מכן ברח בחזרה לאפגניסטן.

== קישורים חיצוניים ==
* 
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:פעילי הטליבאן
קטגוריה:אפגנים
קטגוריה:ראשי ארגוני טרור אסלאמי
קטגוריה:מלחמת אפגניסטן (ברית המועצות): אישים
קטגוריה:פשטונים
קטגוריה:ילידי 1968
קטגוריה:נפטרים ב-2016
שספו

שספו (בצרפתית: Chassepot או בשמו הרשמי Chassepot modèle 1866) היה רובה צרפתי שמילא חלק מכריע במלחמת צרפת–פרוסיה.

השספו הומצא בשנת 1857, ונקרא על שם ממציאו אנטואן אלפונס שספו. קצב האש של השספו היה מהיר יותר משל כל רובה אחר שהיה בשימוש עד אז בצבא צרפת, וב-1866 הוא נכנס כנשק הרשמי של צבא צרפת. הוא נוסה לראשונה בנובמבר 1867, בקרב מנטנה נגד האיטלקים. המפקדים הצרפתיים כתבו בהתלהבות בדו"ח "השספו עושה נפלאות". במלחמת צרפת–פרוסיה מילאו הרובים תפקיד מכריע, קצב האש והטווח שלהם היו גבוהים בהרבה משל הרובים הגרמניים. במהלך המלחמה תפסו הפרוסים 20,000 רובי שספו, אולם מכרו אותם לשאה של השושלת הקאג'ארית. 

==קישורים חיצוניים==

==הערות שוליים==

קטגוריה:רובים
קטגוריה:נשק קל צרפתי
משחקי ריגול

משחקי ריגול (באנגלית: Spy Game) הוא סרט מתח ופעולה משנת 2001 בכיכובם של רוברט רדפורד, בראד פיט, שארלוט רמפלינג, סטיבן דיליין וקתרין מק'קורמק.
== עלילה ==
עלילת הסרט מתרחשת בשנת 1991. ביומו האחרון לפני פרישתו לגמלאות מתברר לאיש ה-CIA נייתן מיואר (רדפורד) כי תלמידו ופקודו לשעבר בסוכנות, טום בישופ (פיט) נכלא בסין באשמת ריגול ועתיד להיות מוצא להורג למחרת בבוקר. מיואר נדרש לתת דין וחשבון על בישופ לפאנל בכירים בסוכנות, למן גיוסו כאיש מבצעים לסוכנות לאחר ששירת כצלף בחיל הנחתים במלחמת וייטנאם, עבור בפעולות חשאיות שביצע במזרח ברלין ובביירות. במהרה מתברר כי בישופ נאסר בשעה שביצע פעולה עצמאית שלא אושרה על ידי מפקדו של בישופ בהונג קונג, הארי דנקן. מיואר מבין כי מטרת הסוכנות, נוכח ביקור צפוי של הנשיא בוש בסין, היא להתכחש לכך שבישופ אי-פעם עבד עבורה. בשל כך, במקביל לדיונים, מתכנן מיואר מבצע חילוץ עצמאי.

==הפקה==
צילומי הסרט היו צפויים להיערך בישראל באוקטובר 2000 בערים תל אביב וחיפה אך בוטלו מספר ימים לפני כן בעקבות פרוץ האינתיפאדה השנייה. לבסוף הועברו הצילומים למרוקו שם החלו בנובמבר 2000 והסתיימו במרץ 2001.

==קישורים חיצוניים==

* ..
* 

==הערות שוליים==

קטגוריה:סרטי פעולה אמריקאיים
קטגוריה:סרטי צבא
קטגוריה:סרטי מלחמה
קטגוריה:סרטי מתח אמריקאיים
קטגוריה:סרטי טוני סקוט
קטגוריה:סרטי ריגול
קטגוריה:קהילת המודיעין האמריקאית בתרבות ובאמנות
קטגוריה:סרטי רוברט רדפורד
קטגוריה:סרטים אמריקאיים משנת 2001
קטגוריה:סרטי 2001